钦定古今图书集成/明伦汇编/氏族典/第333卷 > 刘义康
## 钦定古今图书集成/明伦汇编/氏族典/第333卷 > 刘义康

按《宋书彭城王义康传》：“义康年十二，高祖入辅，代镇
寿阳。永初元年，封彭城王。元嘉三年，授都督荆湘等
八州军事，荆州刺史。义康少而聪察，及居方任，职事
修理。六年，与王弘共辅朝政。弘既多疾，且每事推谦，
自是内外众务一断之。义康由是朝野辐辏，势倾天
下。十七年，收刘湛等，义康上表逊位，改授江州刺史”，
出镇豫章。二十二年，范蔚宗谋反，事逮义康，免为庶
人。二十八年，赐死，葬安成。六子：允肱、珣、昭方、昙辨。允
初封泉陵县侯，食邑七百户。昭方并早夭，允等留安
成，元凶得志，遣杀之。方字阜陵。